એકવાર પડી ગયા પછી તેમના હલન-ચલન પર સ્વાભાવિક મર્યાદા આવી ગઈ હતી. ઘર બહાર બહુ નીકળી શકતા નહીં. છતાં અમદાવાદમાં આયોજિત બે કાર્યક્રમોને તેમની ઉપસ્થિતિનો લાભ મળ્યો હતો. ગુજરાત વિદ્યાપીઠના પત્રકારત્વ વિભાગ દ્વારા આયોજિત એક વિષય પરિસંવાદમાં તેમણે વિદ્યાર્થીઓ સમક્ષ વક્તવ્ય આપ્યું હતું તો હાજી અલ્લારખા શીવજી દ્વારા પ્રકાશિત સામયિક ‘વીસમી સદી’ની / Vismi Sadi રજનીકુમાર પંડ્યા તેમજ સાથીઓના પ્રયત્નોથી શક્ય બનેલી ડિજિટલ અવતાર સમી વેબસાઇટનું લોકાર્પણ કરતા તેનું પહેલું ક્લિક કરવાનું સદભાગી કાર્ય તેમના હસ્તે થયું.